Martin Ruland la Maljuna

Marteno Rulando la Maljuna, (germane: Martin Ruland der Ältere), (naskiĝis 1532 en Freising, mortis 1602 en Prago)L'Antimonio, Filostibio estis germana apotekisto, kuracisto, filozofo, alkemiisto, helenisto kaj privata kuracisto de Filipo Ludoviko, Duko de Palatinato-Neŭburgo (1547-1614). Li estis filo de la apotekisto Balthasar Ruland (1489-1534). Post sia diplomiĝo li komencis labori kiel kuracisto en turisma banstacio ĉe urbo Giengen an der Brenz.

 Vivo 
En 1565, li instruis en la "Gymnasium illustre" en Lauingen, nuna Albertus-Gymnasium Lauingen, kiel publika profesoro pri apoteko, fiziko kaj la greka. Li ankaŭ aktivis kiel privata kuracisto de la palatina grafo Filipo Ludoviko (1547-1614).

Pli malfrue li fariĝis persona kuracisto de la imperiestro Rudolfo la 2-a, en Prago. Kvar el liaj filoj estis kuracistoj. Lia filo Martin Ruland la 2-a pli malfrue fariĝis konata kiel kuracisto kaj alkemiisto.

Laŭ la nuntempa vidpunkto, la sennombra medicina verkaro de Marteno Rulando havas nur historian signifon ĉar li restas ligita al la alkemiaj perceptoj de sia epoko. Li ofte interesiĝis pri herbaĵoj ĉefe iu antimona vomigaĵo. Li famiĝis pro alia tinkturo surbaze de kalia antimona tartrato kiun li preparis kune kun dispremitaj vinberoj kaj estis konata kiel "aqua benedicta rulandi"Alexicacus chymiatricus: puris putis, mendaciis, atque calumniis ... aŭ "sankta akvo de Rulando". Tiu preparaĵo estis listigita en medikamentlibroj eĉ ĝis la 19-a jarcento.

Rulando estas konsiderata unu el la unuaj kiuj priskribis la klinikajn simptomojn de la epilepsio de Rolando, kiu, malgraŭ la simileco de la nomo, ne estas nomata laŭ li, sed pli malfrue laŭ la itala fiziologo Luigi Rolando (1773-1831).

 Verkaro 
 Testimonia S. Patrum, quibus explicatur, iamdiu multumque agitata ab ..., 1561
 Martini Rolandi Frisingensis Mikrogrammatikē: ea facilitate composita, ut ..., 1562
 Katēchismos Syntomoste Kai Euangelikos, hyperge tōn hapasi Christianois ..., 1565, Martin Luther, Martin Ruland
 Martini Rulandi,... Synonyma, seu Copia verborum graecorum, 1585
 Dictionariolum et nomenclatura germanico-latino-graeca, 1586
 Dictionarium Latinograecum, sive Synonyma, Volume 2, 1594, Martin Ruland, David Hoeschel]
 De Phlebotomia ... libellus, 1596
 Progymnasmata Alchemiae, 1607
 Apologia chymico-medica practica Johan Oberndorferi ... adversus illiberales ..., 1610, Johann Oberndorffer, Martin Ruland
 Lexicon alchemiae sive dictionarium alchemisticum, 1612

 Literaturo 
 Allgemeine Deutsche Biographie
 Bibliothèque Nationale de France
 Repertorium der chemischen Literatur von 494 vor Christi Geburt ..., Volume 1
 Chemie in Österreich: von den Anfängen bis zum Ende des 18 ..., Volume 1
 Enzyklopädie Medizingeschichte, Werner E. Gerabek, Bernhard D. Haage, Gundolf Keil, Wolfgang Wegner

 Vidu ankaŭ 
 Andreo Libavo
 Rudolfo la 2-a (1552-1612)
 Balthasar Ruland (1489-1534)
 Martin Ruland la Juna (1569-1611)
 Paracelsus (1493-1541)
 Luigi Rolando (1773-1831)

 Referencoj 

Kategorio:Germanaj kuracistoj
Kategorio:Germanaj apotekistoj
Kategorio:Germanaj helenistoj
Kategorio:Germanaj filozofoj
Kategorio:Germanaj alkemiistoj